Eerstens: Fotoskool het geskuif na nuwe bedieners wat vinniger is, ander funksionaliteit bied. In sekere gevalle is dit beter as die ou webwerf in ander gevalle nog nie. Dit kan dalk 'n tydjie vat om gewoond te raak aan die webwerf; maar ons moes van die ou tegnologie af wegbeweeg. As julle die nuwe webwerf wil besoek gaan gerus na: https://fotoskool3.ning.com/ Die gewone fotoskool skakel gaan ook binnekort daarheen wys.
Indien jy nie 'n betalende lid wil wees nie, sal jy steeds 'n lid bly; maar net nie foto's kan oplaai vir kommentaar nie. Jy sal wel na kommentare kan kyk.
Indien jy graag 'n lid wil bly, maar jy het nie die finansies nie, sal ons jou akkommodeer as lid, stuur net gerus vir my 'n e-pos by ignophoto@gmail.com en laat weet dat jy nie tans lidmaatskap kan bekostig nie. Ons wil graag almal akkommodeer, en sal verstaan as jou ekonomiese omstandighede jou nie toelaat om R50.00 per maand te bekostig nie.
Ons hoop om gedurende die week ook 'n Paypal opsie beskikbaar te maak vir betaling, ek is net tans besig om met FNB te stoei :-).
Ek wil julle asb vra om hierdie e-pos volledig te lees, want ons beplan 'n klomp baie lekker dinge vir fotoskool, en het julle insette nodig...
Tans ondersoek ons die netwerk waarop fotoskool gestoor word, die moontlikhede daarvan en die moontlikhede van ander netwerke. Wees dus veranderinge te wagte, wat dalk ook 'n baie billikke betaalmodel vanaf 2021 kan insluit (indien dit sou gebeur sal ons verseker dat jy maksimum waarde teen 'n minimale koste sal kan put). Baie hang egter af van die gesprekke wat ons met lede gaan he, sowel as julle voorstelle.
NB: Onthou asb dat fotoskool nie 'n stoorplek vir foto's is nie, en dat ons nie kan waarborg dat jou foto's op die webwerf sal bly nie; veral met ons werk aan die databasis verwag ons dat heelwat foto's verwyder gaan word.
2)As jy opbouende kommentaar wil lewer, doen dit gerus, noem die redes vir waarom jy voorstelle maak. Noem hoe jy dink iets dalk beter kan werk, maar bly positief.
3) Moenie net se 'n foto is "pragtig" of "mooi" nie, se waarom dit vir jou mooi/pragtig is; dan leer die fotograaf wat dit is wat die foto laat werk.
Ek is nie die amptelike woordvoerder van die Fotoskool lede nie, maar ek is oortuig daarvan dat ek namens almal praat wanneer ek baie dankie sê vir dit wat Fotoskool vir ons beteken. Baie dankie aan Igno en Hennie wat hierdie platform aan ons bied om ons stokperdjie uit te leef en te geniet. Ek weet nie wie almal agter die skerms betrokke is nie, maar baie dankie. Iemand maak hierdie webwerf moontlik en van êrens af moet dit sekerlik befonds word.
Toe die Fotoskool webblad vir die afgelope twee dae van die web af "verdwyn" het, het ek net weer besef hoe groot deel Fotoskool van ons lewens geword het. Ons aanvaar dit as vanselfsprekend dat die blad maar daar moet wees vir ons om foto's te plaas. Wanneer jy die dag as gevolg van tegniese probleme nie 'n foto kan plaas nie, voel 'n mens half "verlore."
Dit het my sommer net laat dink, indien Fotoskool eendag nie meer bestaan nie, waar gaan ons, ons foto's plaas? Waar gaan ons weer 'n kindervriendelike en Afrikaanse webwerf kry waar dit voel asof ons mekaar ken? Baie dankie ook vir al die lede wat die etos van Fotoskool beskerm en respekteer.
Na aanleiding van die huidige tema ‘minimalisme’ op Fotoskool en die klaarblyklike onsekerheid wat bestaan wat eintlik daarmee bedoel word, het ek besluit om te kyk wat daaroor geskryf word en hoe die foto’s lyk wat onder hierdie titel gepubliseer word.